101 (מספר)

101 הוא המספר הטבעי הבא אחרי 100 ולפני 102.

במתמטיקה 
 101 הוא המספר הראשוני העשרים וששה בגודלו.
 המספר הראשוני הבא אחרי 101 הוא 103, ועל-כן השניים הם ראשוניים תאומים.
 101 הוא אחד מראשוני צ'ן.
 101 הוא ראשוני ייחודי.
 101 הוא אחד מראשוני איינשטיין.

במדע ובטכנולוגיה 
 101 הוא המספר האטומי של מנדלביום.
 במינרלוגיה, 101 באינדקס מילר הוא פנים של גביש שחוצה את הציר האופקי (a) ואת הציר האנכי השלישי (c) אך לא חוצה את הציר האנכי השני (b).
 באסטרונומיה, 101 הוא המספר שניתן לגלקסיית גלגל הרוח בקטלוג מסיה.

בתרבות 

 חדר 101 הוא חדר עינויים המופיע בספרו של ג'ורג' אורוול, "1984", שבו חושפים את האסיר לסיוט האיום ביותר שלו.
 בסדרת הטלוויזיה "חדר 101" משליך המרואיין האורח לחדר 101 את הדברים שהוא מאס בהם ורוצה שיעלמו מהעולם.
 הגמרא במסכת חגיגה דף ט עמוד ב מנגידה לומדים: אינו דומה שונה פרקו מאה פעמים לשונה פרקו מאה ואחד.
 זואי 101 - קומדיית מצבים אמריקאית לנוער בכיכובה של ג'יימי לין ספירס.
 101 דלמטים - ספר הרפתקאות לנוער.
 טאיפיי 101 -  גורד שחקים הממוקם בטאיפיי, בירת טאיוואן, בעל 101 קומות. הבניין הגבוה בעולם בין השנים 2004-2010.

בנושאים אחרים 
 101 הוא מספר הטלפון לפניה למוקד חירום טלפוני של מגן דוד אדום בישראל.
 101 היה שמה של יחידת קומנדו ישראלית שהוקמה ביוזמת אריאל שרון.

קישורים חיצוניים

מספרים טבעיים